b'\n_START_ARTICLE_\nKon-Tiki\n_START_PARAGRAPH_\nAng Kon-Tiki ay ang pangalan ng balsang ginamit ng Noruwegong pinunong manggagalugad at manunulat na si Thor Heyerdahl para sa kanyang ekspedisyon noong 1947 sa kahabaan ng Karagatang Pasipiko magmula sa Timog Amerika magpahanggang kapuluan ng Polinesya.  Kinuha ang pangalan ng balsang ito mula sa diyos ng araw na si Viracocha, na ang lumang ay "Kon-Tiki".  Kon-Tiki rin ang pamagat ng aklat ni Heyerdahl at pati na rin ng isang nagantimpalaang pelikulang dokumentaryo na naglalahad ng mga pakikipagsapalaran ni Heyerdahl.  Naniniwala si Heyerdahl na nakatawid ang mga tao ng Timog Amerika sa Pasipiko sa pamamagitan ng mga balsa noong libu-libong taon na ang nakararaan.'